Campionatul Mondial de Fotbal Rusia 2018 (Brazilia - Costa Rica)

Campionatul Mondial de Fotbal Rusia 2018

Grupa E

Brazilia – Costa Rica 2-0

Twitter Fifa World Cup

Twitter Fifa World Cup

ECHIPE

Brazilia: Alisson – Danilo, Thiago Silva, Miranda, Marcelo – Casemiro, Paulinho (68, Roberto Firminho) – Willian (46, Douglas Costa), Coutinho, Neymar – Gabriel Jesus(90+3, Fernandinho).

Antrenor: Tite

Costa Rica: K. Navas – Duarte, Gonzalez, Acosta – Gamboa (75, Calvo), Borges, Guzman (83, Tejeda), Oviedo – B. Ruiz, Venegas – Urena (54, Bolanos).

Antrenor: Oscar Ramirez

Au marcat: Coutinho (90+1), Neymar (90+7)

Victorie în prelungiri

Ca și rivala Argentina, Brazilia a debutat neconvingător la Campionatul Mondial din Rusia, nereușind decât un rezultat de egalitate, 1-1, în primul meci cu Serbia. Totuși, deși au stat pe jar timp de 90 de minute, fotbaliștii din „Țara Cafelei” au reușit să câștige, 2-0, partida din etapa a doua a Grupei E, disputată vineri, la Sankt-Petersburg, cu Costa Rica.

„Selecao” a reușit să înscrie în minutul 26, însă reușita a fost anulată pe motiv de ofsaid. Brazilienii au continuat să atace, dar fie portarul Navas, fie bara i-a împiedicat să marcheze.

Dacă la alte partide, în urma analizei video s-au dictat lovituri de la 11 m, de data asta sistemul VAR a schimbat decizia arbitrului care, în minutul 78, dictase penalty după o cădere spectaculoasă în careu a lui Neymar. Până la urmă, Brazilia a deschis scorul în minutul 90+1, prin Coutinho, iar Neymar a reușit și el să înscrie în cel de-al șaptelea minut suplimentar al partidei.

MUGUR BĂILEȘTEANU

Etapa viitoare: Serbia – Brazilia (27 iunie), Elveția – Costa Rica (27 iunie)

Contents